CELEX: E2015P0020
Language: hr
Date: 2015-08-12 00:00:00
Title: Postupak koji je 12. kolovoza 2015. Nadzorno tijelo EFTA-e pokrenulo protiv Islanda (Predmet E-20/15)

10.12.2015   
            
            
               HR
            
            
               Službeni list Europske unije
            
            
               C 410/5
            
         Postupak koji je 12. kolovoza 2015. Nadzorno tijelo EFTA-e pokrenulo protiv Islanda
   (Predmet E-20/15)
   (2015/C 410/04)
   Nadzorno tijelo EFTA-e, koje zastupaju Øyvind Bø i Íris Ísberg, zastupnici Nadzornog tijela EFTA-e, 35 Rue Belliard, 1040 Bruxelles/Brussel, Belgique/België, pokrenulo je 12. kolovoza 2015. pred Sudom EFTA-e postupak protiv Islanda.
   Nadzorno tijelo EFTA-e od Suda EFTA-e zahtijeva da:
   
               1.
            
            
               ustvrdi da zbog toga što u predviđenom roku nije donio mjere potrebne za provedbu Akta iz točke 1. poglavlja VIII. Priloga II. Sporazumu o Europskom gospodarskom prostoru (Direktiva Komisije 2013/10/EU o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodbe njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa), kako je prilagođen Sporazumu njegovim Protokolom 1., Island nije ispunio svoje obveze iz članka 3. Akta i članka 7. Sporazuma.
            
         
               2.
            
            
               naloži Islandu da snosi troškove tog postupka.
            
         
      Pravna pozadina i činjenična osnova te navedeni razlozi:
   
   
               —
            
            
               U tužbi se navodi da se do 28. ožujka 2015. Island nije uskladio s obrazloženim mišljenjem Nadzornog tijela EFTA-e od 28. siječnja 2015. o propustu Islanda da u svojem nacionalnom pravnom poretku provede Direktivu Komisije 2013/10/EU o izmjeni Direktive Vijeća 75/324/EEZ o usklađivanju zakonodavstava država članica o aerosolnim raspršivačima radi prilagodne njezinih odredaba o označivanju Uredbi (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa, u skladu s točkom 1. poglavlja VIII. Priloga II. Sporazumu o Europskom gospodarskom prostoru, kako je prilagođena Sporazumu njegovim Protokolom 1. („Akt”).
            
         
               —
            
            
               Nadzorno tijelo EFTA-e smatra da zbog toga što nije u predviđenom roku donio mjere potrebne za provedbu Akta, Island nije ispunio svoje obveze iz članka 3. Akta i članka 7. Sporazuma o EGP-u.